**ОБРАЗЛОЖЕНИЕ ЗА ОСТВАРЕНИТЕ РЕЗУЛТАТИ**

**НА ФЕРШПЕД АД СКОПЈЕ**

**ЗА ПЕРИОД ЈАНУАРИ –ЈУНИ 2023 ГОДИНА**

Фершпед АД Скопје за периодот Јануари –Јуни 2023 година оствари оперативна добивка во износ од 67.417 илјади денари искажана во неревидираниот Биланс на успех.

**Сметководствени политики и методи на вреднување**

Фершпед АД Скопје нема промени во сметководствените политики и методи на вреднување на ставките во финансиските извештаи споредено со последните годишни ревидирани финансиски извештаи.

**Вкупни приходи**

Остварените вкупни приходи за период Јануари –Јуни 2023 изнесуваат 2.207.506 илјада денари и во споредба со остварените вкупни приходи за истиот период 2022 година кога изнесувале 2.210.869 илјада денари не бележат значителни промени.

Оперативните приходи изнесуваат 2.202.669 илјада денари и се на исто ниво во однос на истиот период во 2022 година.Финансиските приходи изнесуваат 4.837 илјада денари и се зголемени за 47 % во однос на минатата година.

**Вкупни расходи**

Вкупните расходи за период Јануари –Јуни 2023 година изнесуваат 2.135.581 илјада денари и бележат намалување од 1% во однос на вкупните расходи за истиот период за 2022 година.

Оперативните расходи за првото полугодие од 2023 година изнесуваат 2.135.252 илјада денари и истите бележат намалување од 1% во однос на истиот период за 2022 година, додека финансиските расходи бележат пад од 75 % во споредба со истиот период минатата година.

Остварената нето добивка за периодот Јануари –Јуни 2023 година изнесува 66.359 илјада денари.

**Дивиденди**

На годишното собрание на акционери одржано на 31,05,2023 одобрена е пресметка и исплата на дивиденда од акумулирана нераспределена добивка на друштвото од минати години во бруто износ од 8.966.650 денари ,односно 550 денари бруто износ по акција.

**Обврски по кредити**

Вкупните обврски по кредити на Фершпед за првото полугодие во 2023 година изнесуваат 2.454 илјади денари и бележат пад од 73 % во споредба со обврските по кредити на 31.12.2022 година.

**ФЕРШПЕД АД СКОПЈЕ**